
SVEUČILIŠTE U SPLITU

UNIVERSITAS STUDIORUM SPALATENSIS
KLASA: 003-08/21-05/00041
URBROJ: 2181-202-03-01-21-0001

Split, 28. siječnja 2021. godine
ČLANOVIMA SENATA SVEUČILIŠTA U SPLITU


Na temelju članka 16. Statuta Sveučilišta u Splitu, u svrhu suzbijanja i sprječavanja širenja epidemije zarazne bolesti COVID-19 te zaštite studenata i zaposlenika Sveučilišta u Splitu, sazivam 41. sjednicu Senata Sveučilišta u Splitu, koja će se održati elektroničkim putem

Za sjednicu Senata predlažem sljedeći

D n e v n i    r e d:

1. Potvrda izbora izv. prof. dr. sc. Ivane Racetin (FGAG) u znanstveno-nastavno zvanje redovitog profesora;

2. Donošenje izmjena i dopuna (do 20%) studijskog programa poslijediplomskog sveučilišnog (doktorskog) studija Translacijska istraživanja u biomedicini – TRIBE Medicinskog fakulteta u Splitu;

3. Usvajanje Izvješća o održanim programima cjeloživotnog učenja u akademskoj godini 2019./2020.;

4. Usvajanje Pregleda izvješća čelnika sastavnica o provedenim razgovorima sa najlošije ocjenjenim nastavnicima za akademsku godinu 2019./2020.;

5. Usvajanje Analize izvještaja o radu Odbora za unaprjeđenje kvalitete sastavnica Sveučilišta u Splitu za akademsku godinu 2019./2020. i Planova rada Odbora za unaprjeđenje kvalitete sastavnica Sveučilišta u Splitu za akademsku godinu 2020./2021.;
6. Donošenje odluke o prenamjeni dodijeljenih sredstava za financiranje studentskog projekta za udrugu Summarum za projekt S/UMAS – nenatječajna sredstva ostvarena od upisnina studenata Sveučilišta u Splitu u akademskoj godini 2019./2020.;
7. Davanje suglasnosti rektoru Sveučilišta u Splitu za poduzimanje pravnih i drugih radnji u odnosu na pripremu, provedbu i realizaciju svih postupaka javne nabave za usluge tiskanja i distribucije sveučilišnih novina „Universitas“;
8. Donošenje Odluke o konačnim troškovima poslovanja redovne djelatnosti (izvor 11 DP) Sveučilišta u Splitu i njegovih sastavnica u 2020. godini;

9. Donošenje Odluke o okvirnim troškovima poslovanja redovne djelatnosti Sveučilišta u Splitu i njegovih sastavnica u 2021. godini sukladno Državnom proračunu za 2021. godinu;

10. Odobrenje za izdavanje sveučilišne literature po prijedlogu Povjerenstva za sveučilišnu literaturu Sveučilišta u Splitu;

11. Usvajanje Plana i programa rada ravnatelja Studenskog centra u Splitu za 2021. godinu sukladno članku 67. stavku 10. Statuta Sveučilišta u Splitu;

12. Donošenje Odluke o oslobađanju školarine za studente koji dolaze sa područja Sisačko-moslavačke županije, 

13. Donošenje Preporuke za davanjem dodatnog roka za studente koji dolaze sa područja Sisačko-moslavačke županije;
14. Razrješenje prof. dr. sc. Ivana Kešine te imenovanje prof. dr. sc. Anđelka Domazeta za člana sveučilišnog Povjerenstva za sveučilišnu literaturu Sveučilišta u Splitu;
15. Davanje suglasnosti dekanu Fakulteta građevinarstva, arhitekture i geodezije u Splitu za poduzimanje svih pravnih i drugih radnji iznad 1.500.000,00 HRK u svrhu dovršetka radova na rekonstrukciji i dogradnji građevine Laboratorij FGAG u Žrnovnici a za potrebe realizacije projekta: "Implementacijom suvremene znanstveno-istraživačke infrastrukture na FGAG do pametne specijalizacije u zelenoj i energetski učinkovitoj gradnji" KK.01.1.1.02.0027.
U privitku Vam dostavljamo:

· Prijedlog Fakulteta građevinarstva, arhitekture i geodezije u Splitu za potvrdu izbora izv. prof. dr. sc. Ivane Racetin u znanstveno-nastavno zvanje redovitog profesora;
· Prijedlog izmjena i dopuna (do 20%) studijskog programa poslijediplomskog sveučilišnog (doktorskog) studija Translacijska istraživanja u biomedicini – TRIBE Medicinskog fakulteta u Splitu;

· Izvješće o održanim programima cjeloživotnog učenja u akademskoj godini 2019./2020.;

· Pregled izvješća čelnika sastavnica o provedenim razgovorima sa najlošije ocjenjenim nastavnicima za akademsku godinu 2019./2020.;

· Analiza izvještaja o radu Odbora za unaprjeđenje kvalitete sastavnica Sveučilišta u Splitu za akademsku godinu 2019./2020. i Planova rada Odbora za unaprjeđenje kvalitete sastavnica Sveučilišta u Splitu za akademsku godinu 2020./2021.;
· Prijedlog prenamjene dodijeljenih sredstava za financiranje studentskog projekta za udrugu Summarum za projekt S/UMAS – nenatječajna sredstva ostvarena od upisnina studenata Sveučilišta u Splitu u akademskoj godini 2019./2020.;

· Prijedlog sveučilišnog Povjerenstva za sveučilišnu literaturu Sveučilišta u Splitu;

· Plan i program rada ravnatelja Studenskog centra u Splitu za 2021. godinu sukladno članku 67. stavku 10. Statuta Sveučilišta u Splitu;

· Prijedlog Odluke o oslobađanju školarine za studente koji dolaze sa područja Sisačko-moslavačke županije, 

· Prijedlog Preporuke za davanjem dodatnog roka za studente koji dolaze sa područja Sisačko-moslavačke županije;
· Prijedlog Sveučilišnog Povjerenstva za sveučilišnu literaturu Sveučilišta u Splitu za razrješenje prof. dr. sc. Ivana Kešine te imenovanje prof. dr. sc. Anđelka Domazeta za člana sveučilišnog Povjerenstva za sveučilišnu literaturu Sveučilišta u Splitu.
Molimo Vas da nam najkasnije do 29. siječnja 2021. godine do 24:00 sata elektroničkim putem na e-mail: jelena.gladovic@unist.hr iskažete svoje glasovanje ZA donošenje sljedećih Odluka:

Ad. 1.

Potvrđuje se izbor izv. prof. dr. sc. Ivane Racetin u znanstveno-nastavno zvanje redoviti profesor, u znanstvenom području TEHNIČKE ZNANOSTI, znanstvenom polju Geodezija na Fakultetu građevinarstva, arhitekture i geodezije u Splitu.

Ad. 2.

Donose se manje izmjene i dopune studijskog programa poslijediplomskog sveučilišnog (doktorskog) studija Translacijska istraživanja u biomedicini - TRIBE Medicinskog fakulteta u Splitu, sukladno Odluci Fakultetskog vijeća Medicinskog fakulteta u Splitu, klasa: 003-08/20-04/0002; urbroj: 2181-198-02-01-20-0135 od 22. listopada 2020. godine.

O b r a z l o ž e n j e 

Medicinski fakultet je Odlukom Fakultetskog vijeća od 22. listopada 2020. godine usvojio manje izmjene i dopune studijskog programa poslijediplomskog sveučilišnog (doktorskog) studija Translacijska istraživanja u biomedicini - TRIBE te ga uputio na prihvaćanje Povjerenstvu za studije Sveučilišta u Splitu kao jedinici za unutarnji sustav osiguravanja i unaprjeđivanja kvalitete, a koje je na svojoj 83. sjednici održanoj dana 21. siječnja 2021. godine donijelo Odluku klasa: 602-04/20-02/00097; urbroj: 2181-202-03-06-20-0004, kojom se Senatu Sveučilišta u Splitu predlaže donošenje traženih manjih izmjena i dopuna.

Uputa o pravnom lijeku:

Protiv ove Odluke nije dopuštena žalba, već se može podnijeti upravna tužba Upravnom sudu u Splitu u roku od 30 dana od dana primitka ove Odluke.

Ad. 3.

Usvaja se Izvješće o održanim programima cjeloživotnog učenja u akademskoj godini 2019./2020., čiji tekst je sastavni dio ove Odluke.

Ad. 4.

Usvaja se Pregled izvješća čelnika sastavnica o provedenim razgovorima s najlošije ocjenjenim nastavnicima za akademsku godinu 2019./2020., čiji tekst je sastavni dio ove Odluke.

Ad. 5.

Usvaja se Analiza izvještaja o radu Odbora za unaprjeđenje kvalitete za akademsku godinu 2019./2020. i Planovi rada Odbora za unaprjeđenje kvalitete za akademsku godinu 2020./2021., čiji tekst je sastavni dio ove Odluke.

Ad. 6.

1. Odlukom Senata Sveučilišta u Splitu klasa: 003-08/19-05/00024; urbroj: 2181-202-03-01-20-0003 od 18. veljače 2020. godine usvojen je prijedlog Glavnog povjerenstva Sveučilišta u Splitu o raspodjeli sredstava po projektima koji se financiraju nenatječajnim sredstvima ostvarenih od upisnina studenata Sveučilišta u Splitu u akademskoj godini 2019./2020., u području znanosti i tehnologije, studentskoj udruzi Udruga Summarum za projekt S/UMAS, odobren je iznos od 78.682,00 kn.

2. Ovom Odlukom odobrava se prenamjena dodijeljenih sredstava na temelju detaljno obrazloženog zahtjeva korisnika – udruge iz točke 1. ove Odluke, u skladu s Odlukom Glavnog povjerenstva Sveučilišta u Splitu klasa: 007-04/21-01/00001; urbroj: 2181-202-01-03-21-0002 od 8. siječnja 2021. godine koja je sastavni dio ove Odluke.
Ad. 7.

Senat Sveučilišta u Splitu daje suglasnost rektoru Sveučilišta u Splitu za poduzimanje pravnih i drugih radnji u odnosu na pripremu, provedbu i realizaciju svih postupaka javne nabave za usluge tiskanja i distribucije sveučilišnih novina „Universitas“ za 2021. godinu.
Ad. 8.

Donosi se Odluka o konačnim troškovima poslovanja iz državnog proračuna za redovnu djelatnost Sveučilišta u Splitu u 2020. godini po skupinama financiranja i po sastavnicama Sveučilišta u Splitu (izvor 11) sukladno tabelarnom prikazu koji je sastavni dio Odluke.

Ad. 9.

Donosi se Odluka o okvirnim troškovima poslovanja iz državnog proračuna za redovnu djelatnost Sveučilišta u Splitu u 2021. godini po skupinama financiranja i po sastavnicama Sveučilišta u Splitu (izvor 11) sukladno planiranom Državnom proračunu za 2021. godinu i tabelarnom prikazu koji je sastavni dio Odluke.

Ad. 10.
a) Djelo „AMBALAŽA“ autorice prof. dr. sc. Nataše Stipanelov Vrandečić, odobrava se kao sveučilišna skripta.

b) Djelo „FINANCIJSKE IZVEDENICE: PRINCIPI I PRIMJENA“ autora prof. dr. sc. Roberta Ercegovca, izv. prof. dr. sc. Branke Marasović i doc. dr. sc. Marka Čulara, odobrava se kao znanstvena monografija.

Ad. 11.

Usvaja se Plan i program rada ravnatelja Studentskog centra u Splitu za 2021. godinu, čiji tekst je sastavni dio ove Odluke.

Ad. 12.

1. Pozivaju se sastavnice Sveučilišta u Splitu i samostalni studiji kojima je Sveučilište u Splitu neposredni nositelj da pokažu znak solidarnosti prema studentima i studenticama Sveučilišta u Splitu koji dolaze iz područja Sisačko-moslavačke županije zahvaćenih potresom.

2. Predlaže se studente i studentice iz točke 1. ove Odluke osloboditi plaćanja školarina u akademskoj godini 2020./2021.

3. Uvjete i način oslobađanja od plaćanja školarina studenata i studentica iz točke I. ove Odluke u akademskoj godini 2020./2021. sastavnice Sveučilišta u Splitu i samostalni studiji kojima je Sveučilište u Splitu neposredni nositelj će regulirati svojim općim aktima.

Ad. 13.

Pozivaju se sastavnice Sveučilišta u Splitu i samostalni studiji kojima je Sveučilište u Splitu neposredni nositelj da pokažu znak solidarnosti prema studentima i studenticama Sveučilišta u Splitu koji dolaze iz područja Sisačko-moslavačke županije zahvaćenih potresom na način da se preporučuje navedenim studentima i studenticama organizirati dodatni ispitni rok u akademskoj godini 2020./2021.

Ad. 14.

1. Razrješuje se dužnosti član Povjerenstva za sveučilišnu literaturu Sveučilišta u Splitu prof. dr. sc. Ivan Kešina, predstavnik Katoličkog bogoslovnog fakulteta u Splitu, zaključno s danom stupanja na snagu ove Odluke.

2. Imenuje se za člana Povjerenstva za sveučilišnu literaturu Sveučilišta u Splitu prof. dr. sc. Anđelko Domazet, predstavnik Katoličkog bogoslovnog fakulteta u Splitu.

3. Imenovani član iz točke 2. ove Odluke nastavlja mandat razriješenog člana Povjerenstva za sveučilišnu literaturu Sveučilišta u Splitu.

4. Ova Odluka stupa na snagu danom donošenja.

Obrazloženje

Zaposlenik Katoličkog bogoslovnog fakulteta u Splitu prof. dr. sc. Ivan Kešina razrješen je dužnosti člana Povjerenstva za sveučilišnu literaturu Sveučilišta u Splitu, sukladno članku 4. stavku 1. alineji. 3. Poslovnika o radu Povjerenstva za sveučilišnu literaturu Sveučilišta u Splitu razrješenje dužnosti člana zbog odlaska u starosnu mirovinu (Odluka Fakultetskog vijeća Katoličkog bogoslovnog fakulteta u Splitu od 30. rujna 2020. godine).

Katolički bogoslovni fakultet je dostavio prijedlog o imenovanju prof. dr. sc. Anđelka Domazeta na dužnost člana Povjerenstva za sveučilišnu literaturu Sveučilišta u Splitu kao predstavnika Katoličkog bogoslovnog fakulteta u Splitu.

Senat Sveučilišta u Splitu je prihvatio prijedlog rektora Sveučilišta u Splitu da se član Povjerenstva za sveučilišnu literaturu Sveučilišta u Splitu, prof. dr. sc. Ivan Kešina razriješi dužnosti člana Povjerenstva za sveučilišnu literaturu Sveučilišta u Splitu te da se za člana Povjerenstva za sveučilišnu literaturu Sveučilišta u Splitu imenuje prof. dr. sc. Anđelko Domazet, predstavnik Katoličkog bogoslovnog fakulteta u Splitu.

Mandat člana Povjerenstva za sveučilišnu literaturu Sveučilišta u Splitu propisan je člancima 3. i 4. Poslovnika o radu Povjerenstva za sveučilišnu literaturu Sveučilišta u Splitu.

Na temelju gore navedenog odlučeno je kao u izreci.

Uputa o pravnom lijeku:

Protiv ove Odluke nije dopuštena žalba, već se može podnijeti upravna tužba Upravnom sudu u Splitu u roku od 30 dana od dana primitka ove Odluke.

odnijeti upravna tužba Upravnom sudu u Splitu u roku od 30 dana od dana primitka ove Odluke.

Ad. 15.

Davanje suglasnosti dekanu Fakulteta građevinarstva, arhitekture i geodezije u Splitu za poduzimanje svih pravnih i drugih radnji iznad 1.500.000,00 HRK vezano za provedbu odgovarajuće zakonske procedure ugovaranja dodatnih radova u svrhu dovršetka radova na rekonstrukciji i dogradnji građevine Laboratorij FGAG u Žrnovnici iz Ugovora o građenju oznaka klasa: 432-02/19-01/0003, urbroj: 2181-208-19-0011 (914) od 7. listopada 2019. godine a za potrebe realizacije projekta: "Implementacijom suvremene znanstveno-istraživačke infrastrukture na FGAG do pametne specijalizacije u zelenoj i energetski učinkovitoj gradnji" KK.01.1.1.02.0027, sukladno Odluci Fakultetskog vijeća Fakulteta građevinarstva, arhitekture i geodezije u Splitu, klasa: 003-08/21-06/0003; urbroj: 2181-208-01-21-0003 (113) od 28. siječnja 2021. godine.
R E K T O R
prof. dr. sc. Dragan Ljutić, v.r.

